เมืองไทยประกันชีวิตเดินหน้าโครงการMTL Six Packs ด้วย 2 โปรดักต์ใหม่
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) เปิดเผยว่า หลังจากที่บริษัทฯ ได้เปิดตัวโครงการ MTL Six Packs เมื่อต้นเดือนพฤษภาคมที่ผ่านมา ซึ่งเป็นแคมเปญที่ส่งเสริมความแข็งแกร่งของสุขภาพแบบครบวงจร ทั้งกาย ใจ และการเงิน ผ่าน 6 องค์ประกอบสำคัญ 
29 มิ.ย. 2558

นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) เปิดเผยว่า หลังจากที่บริษัทฯ ได้เปิดตัวโครงการ MTL Six Packs เมื่อต้นเดือนพฤษภาคมที่ผ่านมา ซึ่งเป็นแคมเปญที่ส่งเสริมความแข็งแกร่งของสุขภาพแบบครบวงจร ทั้งกาย ใจ และการเงิน ผ่าน 6 องค์ประกอบสำคัญ
ได้แก่ 1.การออกกำลังกาย 2.การตรวจสุขภาพ 3.การพักผ่อนหย่อนใจ 4.การรับประทานอาหารดีมีประโยชน์ 5.การเตรียมพร้อมรับมือกับโรคภัยและอุบัติเหตุไม่คาดฝัน และ 6.การสร้างความแข็งแกร่งทางการเงินผ่านผลิตภัณฑ์ของบริษัทฯ นั้น ขณะนี้ บริษัทฯ ได้เดินหน้าพัฒนาแผนการประกันชีวิตรูปแบบใหม่ 2 แบบขึ้นภายใต้โครงการนี้เพื่อทางเลือกความคุ้มครองชีวิตและออมเงินอย่างคุ้มค่า ท่ามกลางภาวะเศรษฐกิจไทยที่อยู่ในภาวะชะลอตัว และผู้บริโภคค่อนข้างระมัดระวังการใช้จ่ายได้แก่
“โครงการเมืองไทย Ultra Health”ซึ่งอยู่ในแพคที่5ของโครงการ MTL Six Packs มุ่งเน้นการเตรียมความพร้อมรับมือโรคภัยและอุบัติความเสียหายที่เกิดขึ้นกับชีวิต ให้ความคุ้มครองชีวิต 10 ปี จ่ายเบี้ย 10 ปี พร้อมสิทธิประโยชน์ด้านความคุ้มครองชีวิตแบบจัดเต็มถึง 4 ด้านประกอบด้วย 1.) คุ้มครองกรณีเสียชีวิตทั้งเจ็บป่วยและอุบัติเหตุถึง 2,000,000 บาท ตลอดสัญญา 2.)คุ้มครองค่ารักษาพยาบาลจากเจ็บป่วย รับค่าห้องพักรักษาตัวในโรงพยาบาล สูงสุดถึงวันละ 5,000 บาท* นานสูงสุด 120 วัน พร้อมรับเงินชดเชยรายวันสูงสุดวันละ 5,000 บาท* นานสูงสุด 365 วัน และในกรณีเข้าพักรักษาตัวในห้องไอ.ซี.ยูรับความคุ้มครองทั้งค่าห้องและเงินชดเชยรายวันเพิ่มเป็น 2 เท่า ทั้งยังครอบคลุมถึงค่าแพทย์ผ่าตัดและหัตถการ สูงสุดถึง 100,000 บาท*/ต่อการเข้าพักรักษาตัวครั้งใดครั้งหนึ่ง
3.) คุ้มครองโรคร้ายแรงตั้งแต่ระยะเริ่มต้นมากถึง 36 โรค รวมสูงสุดถึง 1,000,000 บาท และ 4.) คุ้มครองค่ารักษาพยาบาลฉุกเฉิน กรณีผู้ป่วยนอกเนื่องจากอุบัติเหตุสูงสุด 10,000 บาท*ทั้งนี้ แบบประกัน “โครงการเมืองไทย Ultra Health” เริ่มรับประกันตั้งแต่อายุ 16-59 ปี(*สำหรับความคุ้มครองแผน 5)
แบบต่อมาคือ”โครงการเมืองไทย เซฟ แอนด์ เซฟ”เป็นแบบประกันที่อยู่ในแพคที่ 6ของโครงการMTL Six Packsมุ่งเน้นการสร้างความมั่นคงทางการเงิน ให้ความคุ้มครองชีวิตถึง 20 ปี แต่จ่ายเบี้ยประกันภัยเพียง 8 ปีเท่านั้น มีจุดเด่นที่ให้ความคุ้มค่าถึง 2 ชั้น โดยชั้นแรก ตอบโจทย์การออมเงิน โดยจะได้รับเงินจ่ายคืนทุก 2 ปีตั้งแต่สิ้นปีกรมธรรม์ที่ 2 เมื่อครบสัญญารับเงินครบสัญญาอีก 130% ของจำนวนเงินเอาประกันภัย ณ วันเริ่มสัญญา รวมถึงอาจได้รับเงินปันผลพิเศษอีกด้วย (ถ้ามี)
ชั้นต่อมาเป็นเรื่องความคุ้มครองชีวิตซึ่งความคุ้มครองชีวิตขยับเพิ่มขึ้น สูงสุดถึง 155% ของจำนวนเงินเอาประกันภัย ณ วันเริ่มสัญญายังคุ้มค่ายิ่งขึ้นกับความคุ้มครองอุบัติเหตุที่คุ้มครองกรณีเสียชีวิตจากอุบัติเหตุ สูงสุดถึง 1,000,000 บาท** และเพิ่มเป็น 2 เท่าสำหรับกรณีเสียชีวิตจากอุบัติเหตุสาธารณะ ทั้งยังให้วงเงินค่ารักษาพยาบาลทั้ง OPD และ IPD อันเนื่องจากอุบัติเหตุ สูงสุดถึง 150,000 บาท/ครั้ง** สะดวกสบายเพราะไม่ต้องสำรองจ่ายค่ารักษาพยาบาล เพียงแสดงบัตร Easy PA Credit คู่กับบัตรประชาชนเมื่อใช้บริการกับโรงพยาบาลคู่สัญญา(**สำหรับความคุ้มครองแผน 4) โดยรับประกันตั้งแต่อายุ 1 เดือน-65 ปี ขณะเดียวกันเฉพาะประกันชีวิตของทั้ง 2 โครงการนี้ ยังสามารถนำไปหักลดหย่อนภาษีเงินได้บุคคลธรรมดาตามหลักเกณฑ์กรมสรรพกร
หมายเหตุ
– เงื่อนไขและข้อยกเว้นเป็นไปตามที่ระบุในกรมธรรม์
– การพิจารณารับประกันเป็นไปตามหลักเกณฑ์ของบริษัทฯ
ทั้ง 2 แบบประกันดังกล่าวเป็นหนึ่งในโครงการ MTL Six Packs ดังนั้นผู้ที่ซื้อ 2 แบบประกันนี้ จะได้รับสติ๊กเกอร์สำหรับสะสม เพื่อแลกรับของรางวัลมากมายจากในโครงการนี้ โดยสามารถสมัครเข้าร่วมโครงการได้ตั้งแต่ วันที่ 30 มิถุนายน นี้ ที่ www.muangthai.co.th และสามารถติดตามรายละเอียดกิจกรรมต่างๆ ได้เช่นกัน
        